21/08/2015 | Administración LocalProvincial
Deputación Provincial da Coruña
Secretaría Xeral. Sección de Información e Actas
Acordo sobre o réxime de retribucións e indemanizacións aos membros da Corporación Provincial

O Pleno da Deputación Provincial en sesión celebrada o día 4 de agosto de 2015 adoptou o seguinte ACORDO “A).- Retribucións dos membros da Corporación en réxime de dedicación exclusiva: Presidente (1) PSG-PSOE: As retribucións, en cómputo anual e contía, serán 63.502,46 € Vicepresidenta (1) BNG: As súas retribucións anuais serán de 55.939,52 € Deputados do Grupo (2) PSG-PSOE: As súas retribucións anuais serán de 51.000,74€ Deputado do Grupo BNG (3): As súas retribucións anuais serán de 51.000,74 €. Deputado do Grupo PP (2): As súas retribucións anuais serán de 51.000,74 €. Deputado do Grupo Marea Atlántica (1): As súas retribucións anuais serán de 51.000,74€ As cantidades asignadas aos membros da Corporación con dedicación exclusiva percibiranse mensualmente na parte que corresponda. Polo tanto, para o ano 2015 os importes totais en cómputo anual das retribucións indicadas son os seguintes: Estas cantidades revisaranse anualmente a partir do 01/01/2016 e actualizaranse na mesma porcentaxe na que aumenten ou diminúan de forma xeral as retribucións básicas dos funcionarios de carreira do grupo A1. B).-Indemnizacións por preparación de asuntos e asistencia a sesións dos órganos colexiados da Deputación provincial: Pola preparación de asuntos e concorrencia efectiva ás sesións de órganos de goberno da Deputación provincial, os membros da Corporación que non estean acollidos ao réxime de dedicación exclusiva, percibirán en concepto de asistencias os seguintes importes: Sesións plenarias 500,00€ Sesións da Xunta de Goberno 300,00€ Reunións das Comisións Informativas 300,00€ Cando coincidan no mesmo día máis dunha sesión dos órganos colexiados descritos, terán dereito a percibir unha soa asistencia, polo que se tomará en consideración para tal fin, cando así proceda, a de maior importe das realizadas. A asistencia ás sesións formalmente convocadas dos órganos colexiados antes citados dará lugar á percepción dos gastos de locomoción desde a localidade de residencia dos deputados que non estean incluídos no réxime de dedicación exclusiva. Para tal efecto os deputados provinciais presentarán a relación das asistencias, e dos gastos de locomoción soportados para a concorrencia efectiva s sesións formalmente convocadas, no modelo que lles será proporcionado polo servizo de Recursos Humanos. A relación citada, xunto cos xustificantes oportunos de gasto e pago, formularase no prazo máximo dos dous meses seguintes ao seu devengo, para a súa tramitación e pago. Ningún deputado poderá percibir máis de tres asistencias ao mes por sesións das Comisións Informativas, agás as do mes de setembro e aqueloutras que correspondan a sesións ordinarias non celebradas no mes anterior. Así mesmo, ningún deputado poderá percibir máis de dúas asistencias ao mes por sesións da Xunta de Goberno, agás as do mes de setembro, e aqueloutras que correspondan a sesións ordinarias non celebradas no mes anterior. C).- Asistencias a mesas de contratación, comisións de traballo ou tribunais de valoración dependentes desta Corporación. Todos os membros da Corporación que se designen formalmente para formar parte de comisións de traballo, mesa de contratación ou tribunais de valoración de subvencións ou premios convocados por órganos dependentes desta Corporación, percibirán pola asistencia ás sesións formalmente convocadas que se celebren, as cantidades dispostas no anexo 4º, categoría primeira do Real decreto 462/2002, do 24 de maio e disposicións de desenvolvemento ou normas que con carácter xeral o substitúan, cando así se determine expresamente no acordo ou resolución de nomeamento. A asistencia ás sesións formalmente convocadas dos órganos colexiados antes citados dará lugar á percepción dos gastos de locomoción desde a localidade de residencia dos deputados que non estean incluídos no réxime de dedicación exclusiva, que só percibirán os gastos de locomoción cando as sesións se desenvolvan fóra da xornada laboral. Estas percepcións serán compatibles coas retribucións asignadas aos membros da Corporación con dedicación exclusiva, que só percibirán indemnizacións pola asistencia a sesións convocadas e realizadas integramente fóra da xornada laboral. No caso de deputados sen dedicación exclusiva, cando coincida unha sesión da Mesa de Contratación, comisión de traballo ou tribunais de valoración coa sesión dun órgano colexiado provincial, só se percibirá a axuda de custo por asistencia a sesión do órgano colexiado da Deputación provincial descrita no apartado B) da presente proposta. D).- Indemnizacións por gastos ocasionados por comisións de servizos encomendadas a cargos electos. En materia de indemnización por comisións de servizos rexerá o Real decreto 462/2002, do 24 de maio e disposicións de desenvolvemento ou normas que con carácter xeral o substitúan coas particularidades seguintes: a) Por aloxamento e gastos de viaxe en medios de transporte público, aboarase o importe do realmente gastado e xustificado documentalmente. b) Por manutención aboarase tamén o importe dos gastos efectivamente realizados sempre que o xustifiquen adecuadamente mediante facturas expedidas para o efecto. c) Cando a comisión de servizos de cargos electos inclúa tamén a funcionarios de carreira, persoal laboral ou eventuais, aplicaráselles a todos eles o réxime de indemnizacións establecido neste apartado para os cargos electos. E).- As retribucións a que se refire o apartado A) terán plena eficacia e aplicaranse nos seguintes termos: 1. O presidente devengará as retribucións asignadas dende o día do seu nomeamento e toma de posesión, é dicir, desde o día 16 de xullo de 2015.2. A vicepresidenta e os deputados do Grupo de Goberno percibirán as retribucións previstas cando se dean as tres condicións seguintes: se produza o seu nomeamento formal por resolución do presidente, acrediten os nomeados que reúnen as condicións para o desempeño en réxime de dedicación exclusiva e acepten expresamente o cargo, o que suporá o inicio das actividades encomendadas polo presidente nas que se fundamentan as retribucións correspondentes.3. Os deputados de cada grupo político con dedicación exclusiva serán nomeados polo presidente por proposta dos grupos políticos correspondentes e as súas retribucións devengaranse desde que se dean as tres condicións seguintes: se produza o seu nomeamento formal, acrediten os nomeados que reúnen as condicións para o desempeño en réxime de dedicación exclusiva e acepten expresamente o cargo, o que suporá o inicio das actividades encomendadas nas que se fundamentan as retribucións correspondentes.4. Co fin de poder cumprir os límites establecidos no artigo 75bis da Lei 7/1985, reguladora das bases de réxime local e nos artigos 28.3, 32 e 33 do Real decreto 462/2002, do 24 de maio, sobre indemnizacións por razón de servizo, teranse en conta os seguintes criterios de actuación: a) Os deputados provinciais que desenvolvan os seus cometidos con dedicación exclusiva na Deputación provincial deberán achegar, antes do 1 de marzo de cada exercicio, ou no mes seguinte á data efectiva da finalización da súa dedicación exclusiva na Deputación, a declaración de todos os importes percibidos pola concorrencia a reunións dos órganos colexiados da administración e dos organismos públicos e de Consellos de administración de empresas con capital ou control público. b) O Servizo de Persoal da deputación comunicaralles aos respectivos concellos o importe das asistencias percibidas polos deputados sen dedicación exclusiva na deputación, antes do 1 de marzo do exercicio seguinte a súa percepción, excepto no ano de finalización do mandato, que o farán no mes seguinte á súa data efectiva. c) Anualmente, no primeiro trimestre do exercicio, ou no mes inmediato posterior á finalización do mandato corporativo ou do cese da dedicación exclusiva na deputación, o Servizo de Persoal realizará as adecuacións oportunas para garantir o cumprimento dos límites legais establecidos nas normas de aplicación. F).- Publicar o presente acordo na forma establecida no apartado 5 do artigo 75 da Lei reguladora das bases de réxime local e no portal de transparencia da Deputación, de conformidade co establecido no artigo 8.1. f. da Lei 19/2013, do 9 de decembro, de transparencia, acceso a información e bo goberno e por analoxía ao disposto no artigo 17 da Lei 4/2006, de 30 de xuño, de transparencia e boas prácticas na administración pública G) O presidente da Corporación informará ao Pleno con carácter trimestral do cumprimento do previsto na presente resolución O presidente O secretario xeral Valentín González Formoso José Luis Almau Supervía